2 POSĖDIS

**SPRENDIMAS**

**DĖL** **PAVEDIMO SAVIVALDYBĖS MERUI**

2023 m. gegužės 4 d. Nr. TS-198

Kaunas

Vadovaudamasi Lietuvos Respublikos vietos savivaldos įstatymo 15 straipsnio 3 dalies   
7 ir 8 punktais bei 7 dalimi, Kauno rajono savivaldybės taryba nusprendžia:

1. Pavesti Kauno rajono savivaldybės merui vykdyti savivaldybės tarybos paprastajai kompetencijai priskirtus įgaliojimus:
   1. savivaldybės ir vietovės lygmens specialiojo teritorijų planavimo dokumentų tvirtinimas, išskyrus įstatymų nustatytus atvejus;
   2. sprendimų dėl žemės sklypų pagrindinės žemės naudojimo paskirties ir (ar) būdo keitimo priėmimas.
2. Pripažinti netekusiu galios Kauno rajono savivaldybės tarybos 2021 m. sausio 28 d.  sprendimą Nr. TS-44 „Dėl pavedimo Administracijos direktoriui“.

Šis sprendimas gali būti skundžiamas savo pasirinkimu Lietuvos Respublikos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Kauno rūmams   
(A. Mickevičiaus g. 8A, LT-44312 Kaunas) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotam asmeniui dienos.

Savivaldybės meras Valerijus Makūnas